Pixies

Pixies [ˈpɪksiz] (Las Fadas, o Los Fadets) es un grop anglofòn de ròck independent american, originari de Boston dins lo Massachusetts (Estats Units). 

Format en 1986, lo grop se separa en genièr de 1993 : a n'aquel periòde, la bassista dels Pixies, Kim Deal, comença d'aver de succès ambe son pròpri grop que n'es la cantaira e guitarrista, The Breeders, que privilegia logicament al detriment dels Pixies que n'es pas qu'una simpla musiciana. 

Los Pixies se tornan formar en 2004.https://www.lesinrocks.com/musique/pixies-on-sefforce-detre-reglos-en-affaires-501963-29-09-2022/ 

Pixies es un grop compausat a l'origina del cantaire e guitarrista Black Francis (nascut Charles Thompson, dich Frank Black entre 1993 e 2006), de Kim Deal (bassa e cant, remplaçada per Kim Shattuck puèi en 2013 per Paz Lenchantin), de Joey Santiago (guitarra) e de David Lovering (batariá). 

Los Pixies an agut pauc de succès als Estats Units, malgrat que grop sia emblematic de la scèna ròck locala de Boston. Per contra, son venguts plan populars en Euròpa.

La musica dels Pixies s'inspira del punk ròck e de la surf music de las annadas 1960. Las cançons son escrichas per Black Francis, lo cantaire e guitarrista del grop. Sos tèxtes son escurs e sovent surrealistes.

Lo grop a pr'aquò agut d'influéncia sul mitan del ròck independent american de la debuta de las annadas 1990, e aital es considerat coma l'un dels genitors del movement grunge. D'alhors, lo menaire del grop Nirvana, Kurt Cobain, cita los Pixies demest las influéncias principalas de son grop.

La cançon la mai coneguda de Pixies es probablament Where Is My Mind?. Enregistrat en 1988, Where Is My Mind? es devengut un tròç culte del ròck de las annadas 2000http://www.chartsinfrance.net/Pixies/Where-Is-My-Mind--s27571.html ambe lo filme de 1999, Fight club, dins lo qual se pòt ausir. Es tanben una cançon represa sovent sus l'empont per Placebo. 

Discografia
 1988 : Surfer Rosa
 1989 : Doolittle 
 1990 : Bossanova 
 1991 : Trompe le Monde 
 2014 : Indie Cindyhttp://www.chartsinfrance.net/Pixies/Indie-Cindy-a120122950.html
 2016 : Head Carrierhttp://www.chartsinfrance.net/Pixies/Head-Carrier-a122519974.html
 2019 : Beneath the Eyrie 
 2022 : Doggerel
 2024 : The Night The Zombies Came

Referéncias

Categoria:Grop de rock american
Categoria:Grop de musica american
categoria:Grop de rock
Categoria:Grop de musica dels ans 1980
Categoria:Grop de musica dels ans 1990
Categoria:Grop de musica dels ans 2000
Categoria:Grop de musica dels ans 2010
Categoria:Grop de musica dels ans 2020